open-index/open-wikipedia-markdown huggingface dataset:
Rēzeknes Satiksme

**„Rēzeknes Satiksme”** ir Rēzeknes pašvaldības sabiedrība ar ierobežotu atbildību, kas tika reģistrēta 2011. gada 20. oktobrī pēc Rēzeknes domes 2011. gada 14. oktobra sēdes lēmuma.

2011. gada 11. novembrī „Rēzeknes Satiksmei” tika piešķirtas tiesības sniegt sabiedriskā transporta pakalpojumus Rēzeknes pilsētas maršrutu tīklā no 2012. gada 1. janvāra. Bet 2011. gada 14. novembrī tika lemts palielināt „Rēzeknes Satiksmes” pamatkapitālu līdz 99 000 latiem.

Savas darbības sākumā „Rēzeknes Satiksme” plānoja nomāt transportu no „Rīgas satiksmes”.
[thumb|250px|SIA „Rēzeknes Satiksme” [Ikarus E91 izmēģinājumā 2011. gada 31. decembrī]]

## Autobusu modeļi

### Ekspluatācijā esošie autobusu modeļi

### Ekspluatācijā bijušie autobusu modeļi

## Maršruti
2011. gada 19. decembrī Rēzeknes pilsētas dome apstiprināja jauno sabiedriskā transporta kustības sarakstu, kas stājās spēkā no 2012. gada 1. janvāra.
Salīdzinot ar iepriekšējo, jaunais saraksts ir mainījies apmēram par 20 procentiem.

Agrāko 24 maršrutu vietā no 2012. gada 1. janvāra pilsētā kursēs 19 maršruti. Daži iepriekšējie maršruti tika apvienoti.
Tāpat tika mainīti dažu pieturu nosaukumi, piemēram, "Rūķītis" uz "Lana" un "RPKK" uz "Rūpnīcas iela".
No jaunā gada visi maršruti sākas centrā — pieturā pie pieminekļa „Vienoti Latvijai”.

## Skatīt arī
* Sabiedriskais transports Rēzeknē

## Atsauces

## Ārējās saites
* SIA "Rēzeknes Satiksme" portālā Firmas.lv
Kolonovske

**Kolonovske** (), nosaukuma vāciskais variants — **Kolonnovska** (), ir pilsēta Polijas dienvidos, Opoles vojevodistē. Kopš 2006. gada pilsēta un tās gmina ir bilingvāla — oficiāls statuss ir arī vācu valodai.

18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, tā tika piešķirta Polijai.
Pauls Ērlihs

**Pauls Ērlihs** (; dzimis , miris ) bija vācu ārsts un imunologs. 1908. gada Nobela prēmijas fizioloģijā vai medicīnā laureāts par pētījumiem imunitātes mehānismā. Autoimunitātes parādības atklājējs. 1910. gadā radīja pirmās efektīvās sifilisa un miega slimības ārstēšanas metodi. Ieviesa ķīmijterapijas jēdzienu.

Dzimis ebreju ģimenē Štrēlenē (mūsdienās Polijas teritorijā). Studēja Breslavā, Strasbūrā, Freiburgā Breisgavā un Leipcigā. Studija laikā iepazinās ar Roberta Koha pētījumiem. Sadarbojies ar Robertu Kohu, Emīlu fon Bēringu, Henriju Deilu un Paulu Karreru.

## Ārējās saites

* Pauls Ērlihs Nobela prēmijas mājaslapā
Antons Balodis

**Antons Balodis** ( — ) bija Latvijas diplomāts, rakstnieks un literatūrkritiķis, Latvijas ārlietu ministrs (1928—1930). Izmantojis pseidonīmu **Antons Krauja**.

## Biogrāfija
Antons Balodis ir dzimis  Jērcēnu pagasta "Kraujiņās". 1900. gadā viņš pabeidza Valkas skolotāju semināru, turpmākos piecus gadus strādāja par Vestienas draudzes skolas skolotāju. Par dalību 1905. gada revolūcijā Balodim aizmuguriski piesprieda nāvessodu. 1906. gadā viņš emigrēja uz Šveici, vēlāk pārcēlās uz Franciju. Studēja Cīrihes un Grenobles Universitātēs. 1911. gadā pārcēlās uz Baku, strādāja par franču valodas skolotāju. Vadīja Baku latviešu biedrības bēgļu komiteju. 1920. gadā atgriezās Latvijā.

1920. gada septembrī A. Balodis kļuva par LR Ārlietu ministrijas Baltijas valstu nodaļas vadītāju. No 1924. gada janvāra līdz 1928. gada decembrim viņš bija Latvijas sūtnis Lietuvā. 1928. gada janvārī viņš kļuva par ārlietu ministru Pētera Juraševska vadītajā valdībā. Viņš saglabāja amatu arī Hugo Celmiņa kabinetā, taču 1930. gada februārī tika atbrīvots no amata. Martā viņš kļuva par vēstnieku Somijā. 1933. gada jūlijā tika atbrīvots no amata un gadu vēlāk pensionējās. Līdz 1939. gada janvārim bija ĀM pārziņā.

1941. gada jūnija deportāciju laikā Antonu Balodi apcietināja un izsūtīja uz Krievijas soda nometnēm. Miris  Usoļlagā.

## Apbalvojumi
Apbalvots ar II šķiras Triju Zvaigžņu ordeni, kā arī Dienvidslāvijas, Igaunijas, Lietuvas, Luksemburgas, Norvēģijas, Polijas, Somijas un Zviedrijas ordeņiem.

## Atsauces
Bebrenes muiža

**Bebrenes muižas** () kungu māja atrodas Augšdaugavas novada Bebrenes pagasta Bebrenē. Līdz 1920. gada zemes reformai muiža piederēja Plāteru-Zībergu dzimtai. Mūsdienās ēkā atrodas Bebrenes vispārizglītojošā un profesionālā vidusskola.

## Vēsture
Muiža dibināta jau Livonijas ordeņvalsts laikā ordeņa Dinaburgas komturejas lauksaimniecības vajadzībām (). Pēc ordeņa likvidēšanas 1562. gadā muižu ieguva Kaspars Zībergs, kura dzimtai muiža piederēja līdz 1803. gadam. Līdz 1920. gadam tajā saimniekoja grāfu Plāteru-Zībergu dzimta.
Bebrenes muižas kungu māja celta 1896. gadā pēc itāļu cilmes arhitekta L. J. L. Markoni (1834-1919) projekta franču neorenesanses stilā. 
Pēc 1920. gada zemes reformas 1921./22. mācību gadā Bebrenes muižas kungu māju nodota skolas rīcībā. 1960. gados mansarda stāva vietā tika uzcelts trešais stāvs.

Bebrenes muižas pils ap 1918.jpg|Bebrenes muižas kungu māja (ap 1918)
Bebrene (early 20th cent).jpg|Bebrenes muižas kungu māja 20. gadsimta sākumā.


## Muižas apraksts
Sākotnēji kungu mājas ēkai bija divi stāvi un mansarda telpas. Ārsienas ir darinātas no sarkanajiem ķieģeļiem. Fasāžu dekoratīvās detaļas – stūru rusti un starp logailām novietotie rusti, jumta dzega un starpstāvu dzegas, kā arī logailu apmales darinātas javā un tonētas baltas. 
Pils reprezentācijas telpas rotāja senlaicīgi bronzas kroņlukturi ar kristāla piekariem un antīkas mēbeles, abos salonos un bibliotēkā bija marmora kamīni. Lielā salona sienas bija apvilktas ar sarkanu damastu. Apkārt lielam ovālam galdam stāvēja Ludviķa XV stila krēsli, bet gar sienām ampīra stila sēdekļi. Pie salona dienvidu sienas atradās itāļu gleznotāju darbi. Tur bija arī liels Ludviķa XII stila krēsls ar kāju paliktni. Pie sienas bija liels 13. gadsimta gobelēns ar antīkas tēmas sižetu. Lielajā un mazajā bibliotēkā visas sienas aizņēma stikloti grāmatu plaukti, kuros atradās ap 1000 (pēc citām ziņām ap 10 000) sējumu.

Bebrenes muižas parks ir veidots angļu ainavu parku stilā. Muižas kompleksā ietilpst pils vārti, muižas pārvaldnieka māja, virtuves ēka, namiņš virs pagraba, dzirnavas (1836) un zirgu staļļi. Līdz mūsdienām ir daļēji saglabājusies pazemes eja no pils pagraba uz virtuves ēku.

Bebrenes jaunajos kapos ir Plāteru-Zībergu dzimtas kapliča (1875).

## Atsauces
Vāclavs IV Luksemburgs

**Vāclavs IV** (, , ; dzimis , miris ) bija Luksemburgu dinastijas Romiešu karalis (1376–1400), Svētās Romas impērijas ķeizars (1378–1400) un Bohēmijas karalis (1378–1419).

## Dzīvesgājums
Dzimis 1361. gadā Nirnbergā Svētās Romas impērijas ķeizara Kārļa IV un viņa trešās sievas Svidņicas Annas ģimenē. Ar tēva atbalstu 1373. gadā viņu ievēlēja par Brandenburgas markgrāfistes kūrfirstu. Kārlim IV arī izdevās panākt Vāclava ievēlēšanu par Romiešu karali 1376. gadā. Lai arī Kārļa paša izsludinātajā Zelta bullā bija noteikts, ka pāvestam vairs nav ietekmes uz karaļa vēlēšanām, viņš 1376. gadā lūdza pāvesta Gregora XI atbalstu Vāclava ievēlēšanai. Kārlim mirstot 1378. gada 29. novembrī, vara, kā plānots, pārgāja 17 gadus vecā Vāclava IV rokās. 1383. gadā pēc Vāclava IV pavēles ar nāvi tika sodīts Jans Nepomuks.

Vāclavs IV valdīja ar sava tēva padomnieku un Bohēmijas augstmaņu palīdzību, neiesaistot pārējos elektorus, tā izraisot viņu neapmierinātību. Vāclava IV plāniem doties uz Itāliju kronēties par imperatoru traucēja ārkārtīgi nestabilā situācija Itālijā un Bohēmijā, kuras augstmaņi pret viņu sadumpojās. Kad 1394. gadā Bohēmijas augstmaņi Vāclavu IV apcietināja, par impērijas pagaidu reģentu ievēlētais Pfalcas kūrfirsts Ruprehts II viņš nosūtīja karaspēku uz Bohēmiju, lai panāktu Vāclava IV atbrīvošanu.
 
1397. gada decembrī kūrfirsti iesniedza sūdzību karalim, kurā norādīja uz savu neapmierinātību ar viņa pārlieku piekāpīgo politiku Itālijā un ekonomikas vadību. Viņi arī sūdzējās par atstumtību no varas un informācijas trūkumu par karaļa lēmumiem. Vāclavs IV strauji zaudēja interesi par impēriju, galvenokārt dzīvojot Bohēmijā. 1400. gada 20. augustā četri impērijas rietumus pārstāvošie kūrfirsti satikās un atcēla Vāclavu IV no troņa. Kūrfirsti par Romiešu karali ievēlēja Pfalcas Ruprehtu III, kurš valdīja līdz 1410. gadam.

Pēc atcelšanas no Romiešu karaļa troņa saglabāja varu Bohēmijā.
Kā Bohēmijas karalis Vāclavs IV centās aizstāvēt reliģijas reformatoru Janu Husu, tomēr 1415. gadā Huss tika sodīts ar nāvi. Miris 1419. gadā. Pēc Vāclava IV valdīšanas Bohēmija nokļuva dziļā politiskā krīzē. Sākās Husītu kari.

## Atsauces

## Ārējās saites
1361. gads

**1361. gads** () bija parastais gads, kas pēc Jūlija kalendārā sākās piektdienā.

## Notikumi
* Valdemārs IV kaujā pie Visbijas iekaro Gotlandi
* Buda kļūst par Ungārijas galvaspilsētu

## Dzimuši
* 26. februāris — Vāclavs IV Luksemburgs, Vācijas un Čehijas karalis (miris 1419.)
Bufotenīns

**Bufotenīns** (**5-hidroksi-dimetiltriptamīns** (**5-HO-DMT** jeb **5-OH-DMT**)) ir triptamīnu grupas viela, alkaloīds, kas ir atrodams dažu sugu krupju ādā, sēnēs, augstāk attīstītākos augos un zīdītājos. 

Bufotenīna nosaukums cēlies no latīņu vārda *Bufo*, kas latviski nozīmē krupis. Krupju dzimtā ir vairākas psihotropo krupju sugas (zināmākā no tām Kolorado upes krupis (*Incilius alvarius*)). Bufotenīns izraisa līdzīgu, tomēr mazāk spēcīgu halucinogēno iedarbību kā 5-MeO-DMT.

## Atsauces

## Ārējās saites

*
Juraševska Ministru kabinets

**[[Pēteris Juraševskis|Pētera Juraševska]]** vadībā **[[Latvijas Republikas Ministru kabinets]]** darbojās laika posmā no  līdz .

## Ministru kabinets

## Koalīcijas sastāvs

## Atsauces
Nogulumieži

[thumb|250px|Vidējā [triass|triasā veidojušies aleirolīta (apakšā) un kaļķakmens (augšā) slāņi. Jūtas pavalsts (ASV) dienvidrietumi]]
**Nogulumieži** ir ieži, kas veidojušies nogulsnējoties senāk izveidojušos iežu noārdīšanās produktiem vai vulkānisko vai bioloģisko procesu materiāliem. No Zemes garozas kopējā apjoma nogulumieži aizņem tikai 8%, bet Zemes virspusē tie ir visizplatītākie un visbiežāk sastopamie. Nogulumieži relatīvi plānā kārtā klāj magmatiskos un metamorfos iežus, kas veido Zemes garozas pamatmasu.

Nogulumieži iedalās drupiežos (grants, smilts, māls), kas rodas, sadrūpot magmatiskajiem iežiem, vai tiem sacementējoties ar kaļķi vai citām vielām (smilšakmens), organiskajos, kas rodas no dzīvnieku kaļķa skeletiem un trūdošiem augiem (kaļķakmens, krīts, akmeņogles), un ķīmiskajos, kas rodas iežu izšķīšanā un ķīmiskā pārveidē (akmeņsāls, ģipšakmens, dolomīts).

## Atsauces

## Ārējās saites
C12H16N2O

Summārajai formulai **C<sub>12</sub>H<sub>16</sub>N<sub>2</sub>O** atbilst vairāki savienojumi:
* bufotenīns;
* psilocīns;
* 5-MeO-AMT;
* 5-MeO-NMT.
Psilocīns

**Psilocīns** (**4-hidroksi-N,N-dimetiltriptamīns**, **4-HO-DMT**) ir halucinogēns triptamīna grupas alkaloīds. Tas ir sastopams vairākās psihoaktīvās sēnēs kopā ar citu vielu — psilocibīnu. Psilocīns, līdzīgi kā psilocibīns, izraisa psihedēliskas halucinācijas; tā iedarbība ilgst no 3 līdz 8 stundām, lai gan tā lietotājam tā var likties arī ilgāka laika izjūtas zuduma dēļ.
Bredlijs Kūpers

**Bredlijs Čārlzs Kūpers** (; dzimis ) ir amerikāņu aktieris, režisors un producents.

Izglītību ieguvis Džordžtaunas Universitātē, kuru pabeidza 1997. gadā ar bakalaura grādu angļu valodā. 2000. gadā Kūpers ieguva maģistra grādu aktiermākslā, studējot Aktieru drāmas studijā universitātē *The New School*.

Aktiera karjeru uzsāka 1999. gadā ar lomu TV seriāla "Sekss un lielpilsēta" vienā sērijā. Viņa pirmā kinoloma bija filmā "Karstā amerikāņu vasara" 2001. gadā. Kļuva pazīstams ar lomām filmās "A komanda", "Blakusparādības", "Paģiras", "Paģiras 2" un "Paģiras 3". 2011. gadā žurnāls *[[People]]* viņu nosauca par "seksīgāko dzīvo cilvēku".

Kūpers 2018. gadā ar filmu "Zvaigzne ir dzimusi" (2018) debitēja arī kā režisors un scenārija autors. 2023. gadā režisēja filmu "Maestro", kas stāsta par komponista Leonarda Bernstaina dzīvi.

Kūpers guvis atzinību ar lomām filmās "Optimista stāsts" (2012), "Amerikāņu afēra" (2013), "Amerikāņu snaiperis" (2014) un "Zvaigzne ir dzimusi" (2018). Septiņas reizes nominēts Amerikas Kinoakadēmijas balvai — par lomām katrā no šīm filmām, kā arī kā viens no producentiem ("Amerikāņu snaiperis" un "Zvaigzne ir dzimusi"), un kā viens no scenārija autoriem par labāko adaptēto scenāriju ("Zvaigzne ir dzimusi").

Par oriģinālmūziku filmai "Zvaigzne ir dzimusi" Kūpers saņēmis BAFTA kino balvu (kopā ar *[[Lady Gaga]]* un Lukasu Nelsonu). Par dziesmas *[[Shallow]]* izpildījumu šajā filmā kopā ar *Lady Gaga* saņēmis Grammy balvu — kategorijā "Labākais popa dueta vai grupas izpildījums".

## Filmogrāfija

## Atsauces

## Ārējās saites
Karību jūras pirāti: Pasaules malā

**"Karību jūras pirāti: Pasaules malā"** () ir 2007. gada amerikāņu fantāzijas piedzīvojumu filma, kuras režisors ir Gors Verbinskis un producents — Džerijs Brukhaimers. Filma ir balstīta uz Volta Disneja Karību jūras pirātu atrakciju parku. Šis ir turpinājums 2006. gada filmai "Karību jūras pirāti: Miroņa lāde". Filmā galvenās lomas atveido Džonijs Deps, Džefrijs Rašs, Orlando Blūms, Kīra Naitlija, Bills Naijs un Toms Hollanders. Filmas pirmizrāde angliski runājošajās valstīs notika .

Filma tika nominēta divām Amerikas Kinoakadēmijas balvām, tomēr neieguva nevienu. Šī ir 2007. gada ienesīgākā filma.

## Atsauces

## Ārējās saites
*
Karību jūras pirāti: Melnās pērles lāsts

**"Karību jūras pirāti: Melnās pērles lāsts"** () ir 2003. gada amerikāņu fantāzijas piedzīvojumu filma, kuras režisors ir Gors Verbinskis un producents — Džerijs Brukhaimers. Filma ir balstīta uz Volta Disneja Karību jūras pirātu atrakciju parku. Filma ir par kapteini Džeku Sperovu un Vilu Tērneru, kas cenšas izglābt Elizabeti Svonnu no "Melnā Pērle" kuģa. Filmā galvenās lomas atveido Džonijs Deps, Džefrijs Rašs, Orlando Blūms, Kīra Naitlija un Džonatans Praiss.

Filmas pirmizrāde notika  *[[Walt Disney World Resort|Disneyland Resort]]*, Anahaimā, Kalifornijā, ASV, taču kinoteātros tā tiek izrādīta kopš . "Karību jūras pirāti: Melnās pērles lāsts" turpinājums "Karību jūras pirāti: Miroņa lāde" iznāca 2006. gadā. Filma tika nominēta piecām Amerikas Kinoakadēmijas balvām, taču tā nesaņēma nevienu.

## Atsauces

## Ārējās saites
*
Peters Bondra

**Peters Bondra** (; dzimis 1968. gada 7. februārī) ir bijušais slovāku hokejists, uzbrucējs, Slovākijas hokeja izlases dalībnieks. No 2007. līdz 2011. gadam Bondra bija arī Slovākijas izlases ģenerālmenedžeris.

## Spēlētāja karjera
Savu profesionālā spēlētāja karjeru Bondra uzsāka 1986. gadā, kad spēlēja HC Košice rindās Čehoslovākijas Ekstralīgā. Uzreiz pēc 1990. gada NHL drafta, Bondra pārcēlās uz Ziemeļameriku, jau 1990.—91. sezonu aizvadot Vašingtonas "Capitals" rindās. 1994.—95. sezonā Bondra guva visvairāk vārtus visā līgā, izcīnot Morisa Rišāra balvu, bet 1997.—98. sezonā Peters šo sasniegumu atkārtoja vēlreiz. 

Vašingtonā Bondra spēlēja līdz pat 2003.—04. sezonas vidum, kad tika aizmainīts uz Otavas "Senators" vienību. 2004.—05. NHL sezonas gaitā Bondra spēlēja Slovākijas Ekstralīgas klubā HK Poprada, taču 2005.—06. sezona pievienojās Atlantas "Thrashers" vienībai. 2006.—07. sezonas vidū par Bondras pēdējo profesionālo klubu kļuva Čikāgas "Blackhawks". 2007. gada rudenī Bondra paziņoja par profesionālās spēlētāja karjeras beigšanu.

Slovākijas izlases rindās spēlējis 2002. un 2003. gada Pasaules čempionātos, 2002. gadā kopā ar izlasi izcīnot zelta medaļas, kā arī 1998. un 2006. gada olimpisko spēļu turnīros.

## Ārējās saites
Harijs Poters un Uguns biķeris (filma)

**"Harijs Poters un Uguns biķeris"** () ir 2005. gada Apvienotās Karalistes un ASV fantāzijas piedzīvojumu filma, kuras režisors ir Maiks Ņūvels. Filma balstīta uz Dž. K. Roulingas tāda paša nosaukuma romānu, tā ir ceturtā filma "Harija Potera" filmu ciklā. Filmā attēlots Harija Potera ceturtais gads Cūkkārpā.

Galvenās lomas filmā atveido Denjels Redklifs, Rūperts Grints un Emma Votsone. Filmas pirmizrāde notika . Filmu nominēja 78. Kinoakadēmijas balvai kategorijā "Labākais mākslinieka darbs". Šī ir 2005. gada pasaules ienesīgākā filma nopelnot vairāk nekā 897 miljonus ASV dolāru.

## Atsauces

## Ārējās saites
*
Harijs Poters un Azkabanas gūsteknis (filma)

**"Harijs Poters un Azkabanas gūsteknis"** () ir 2004. gada britu un amerikāņu fantāzijas piedzīvojumu filma, kuras režisors ir Alfonso Kvarons. Šī filma ir balstīta uz Dž. K. Roulingas romānu ar tādu pašu nosaukumu, tā ir trešā filma "Harija Potera" filmu ciklā. Filmā ir attēlots Harija Potera trešais gads Cūkkārpā.

Galvenās lomas filmā atveido Denjels Redklifs, Rūperts Grints un Emma Votsone. Filmas pirmizrāde notika . Filma tika nominēta divām Amerikas Kinoakadēmijas balvām 2005. gadā (par labāko oriģinālmūziku un labākajiem vizuālajiem efektiem). Tā bija otra ienesīgākā filma pasaulē 2004. gadā aiz "Šreks 2".

## Atsauces

## Ārējās saites
*
Jānis Briedis (kinooperators)

**Jānis Briedis** (dzimis , miris ) bija latviešu un padomju mākslas un dokumentālo filmu kinooperators.

## Biogrāfija
Jānis Briedis dzimis  Rīgā, skolotāju ģimenē. Mācījās Rīgas 23. vakara vidusskolā. Mācījies kinooperatoru seminārā Maskavā. Darbojies Rīgas Kinostudijā kā kinooperators. Strādāja par operatora asistentu pie Vadima Masa un Moiseja Šneiderova, par otro operatoru Māra Rudzīša filmās. Kopš 1971. gada līdz 90. gadu sākumam bija dokumentālo filmu un kinožurnālu operators.

Miris , apbedīts I Meža kapos.

## Filmogrāfija

### Operators
#### Mākslas filmas
* 1963 — "Nekur vairs nav jāiet"
* 1964 — "Līdz rudenim vēl tālu"
* 1966 — "Pēdējais blēdis" (kopā ar Vadimu Masu)
* 1967 — "Cīruļi atlaižas pirmie"
* 1968 — "Mērnieku laiki"
* 1970 — "Uzbērums"

#### Pasūtījuma filmas
* 1965 — "Polimeri dzelzceļa transportā"
* 1965 — "Baltijas suvenīri"
* 1966 — "Padomju Latvija"
* 1967 — "Latvijas būvmateriāli"
* 1972 — "Meža kopšanas mehanizācija"
* 1972 — "Latvija - 72"
* 1973 — "Uzmanību, daba!"
* 1973 — "Vasaras mieži"
* 1973 — "Jaunlaulātie"
* 1974 — "Unificētās slaukšanas iekārtas"
* 1974 — "Telpiskās konstrukcijas celtniecība"
* 1976 — "Otrreizējo enerģijas resursu izmantošana stikla šķiedras rūpniecības uzņēmumos"
* 1976 — "Uguns savaldītāji"
* 1977 — "Nolaidība"
* 1977 — "Parasts ugunsgrēks"
* 1978 — "Uzbrukums hipertonijai"
* 1978 — "Uzvedības ētika un veselība" (kopā ar Laimonu Gaigalu)
* 1978 — "Skolas gadi"
* 1979 — "Ātrums, drosme, meistarība"
* 1979 — "Par viņu atbild ģimene"
* 1979 — "Ugunsdzēsēju sadraudzība"
* 1980 — "Cilvēks, kurš visiem vajadzīgs" (kopā ar Laimonu Gaigalu)
* 1980 — "Kas notiek ar jūsu dēlu?"
* 1981 — "Drenāžas kompleksā mehanizācija"

#### Dokumentālās filmas
* 1972 — "Pleci" (kopā ar Gunāru Indriksonu)
* 1974 — "Dziesma"
* 1975 — "Varoņi" (kopā ar Gunāru Indriksonu)
* 1976 — "Septiņas valstis - viena jūra" (kopā ar Andri Silenieku)
* 1983 — "Arī miljonāram jāstrādā"
* 1984 — "Pēdējā kara diena"

### Līdzoperators
#### Dokumentālā filma
* 1990 — "Paliekošais" (kopā ar Andri Silenieku)

### Otrais operators
#### Mākslas filmas
* 1957 — "Nauris"
* 1959 — "Šķēps un roze"
* 1961 — "Kārkli pelēkie zied"

## Atsauces

## Ārējās saites
* Profils portālā Kino Muzejs
Rio (filma)

**"Rio"** () ir 2011. gada ASV datoranimācijas kinokomēdija, kas veidota *[[Blue Sky Studios]]* studijā. Filmā varoņu lomas ierunājuši Džesijs Aizenbergs, Anna Hetaveja, Džodžs Lopess, Džermeins Klements, Džeiks Ostins, Leslija Manna, Rodrigo Santoro, Treisijs Morgans, *[[Will.i.am]]* un Džeimijs Fokss.

Filma ir stāsts par diviem retas sugas zilajiem papagaiļiem (vienīgie savas sugas pārstāvji), kurus saved kopā Riodežaneiro, lai radītu pēcnācējus. Filmas laikā viens no viņiem — Blū, kas ir uzaudzis nebrīvē, — iemācās lidot. Filmas pirmizrāde notika  Riodežaneiro, savukārt Latvijā to demonstrēja no .

## Atsauces

## Ārējās saites
*
Harijs Poters un Jauktasiņu Princis (filma)

**"Harijs Poters un Jauktasiņu Princis"** () ir 2009. gada britu un amerikāņu fantāzijas piedzīvojumu filma, kuras režisors ir Deivids Jeitss. Šī filma ir balstīta uz Dž. K. Roulingas romānu ar tādu pašu nosaukumu, tā ir sestā filma "Harija Potera" filmu ciklā. Filmā ir attēlots Harija Potera sestais gads Cūkkārpā.

Galvenās lomas filmā atveido Denjels Redklifs, Rūperts Grints un Emma Votsone. Filmas pirmizrāde notika . Tā ir otra ienesīgākā 2009. gada filma aiz "Avatara". "Harijs Poters un Jauktasiņu Princis" ir saņēmis kopumā pozitīvas kritiķu atsauksmes. Tā tika nominēta Amerikas Kinoakadēmijas balvai kategorijā "labākais operatora darbs".

## Atsauces

## Ārējās saites

*
Alfrēds Videnieks

**Alfrēds Videnieks** (dzimis , miris ) bija latviešu teātra un kino aktieris. Latvijas PSR Tautas skatuves mākslinieks.

## Dzīvesgājums
Dzimis  Dobeles pagasta "Mesteros". Ieguvis lauksaimnieka izglītību. Mācījās Ernesta Zeltmata drāmas kursos (pirmajā profesionālajā Latvijas aktieru skolā, 1930—1933). Strādāja Liepājas Valsts teātrī (1933—1937), Latvijas Nacionālajā teātrī (1937—1941), Rīgas tautas teātrī (1941—1944). Kopš 1944. gada bija Andreja Upīša Latvijas PSR Valsts akadēmiskā drāmas teātra aktieris. No 1949. gada sāka filmēties Rīgas Kinostudijas filmās.

Miris Rīgā . Apbedīts Rīgas Meža kapos.

## Apbalvojumi
* Latvijas PSR Nopelniem bagātais skatuves mākslinieks (1950)
* Staļina prēmija (1951) par lomu Alfreda Amtmaņa-Briedīša režisētajā Andreja Upīša "Zaļajā zemē",
* Latvijas PSR Tautas skatuves mākslinieks (1959).

## Filmogrāfija
* 1956 — "Kā gulbji balti padebeši iet" — *epizodē*
* 1958 — "Latviešu strēlnieka stāsts" — *Ezeriņš*
* 1959 — "Šķēps un roze" — *Niklāvs*
* 1959 — "Ilze" — *epizodē*
* 1960 — "Vētra" — *epizodē*
* 1961 — "Pieviltie" — *ksendzs Dominiks*
* 1962 — "Diena bez vakara" — *Egle*
* 1963 — "Ģenerālis un margrietiņas" — *ģenerālis Donalds*
* 1964 — "Maskava — Dženova" — *amerikāņu vēstnieks*
* 1964 — "Kapteinis Nulle" — *Glūda*
* 1964 — "Līdz rudenim vēl tālu" — *epizodē*
* 1965 — "Hipokrāta zvērests" — *tiesnesis*
* 1965 — "Sūtņu sazvērestība" — *epizodē*
* 1966 — "Spēle bez neizšķirta" — *Kools*
* 1967 — "Kad lietus un vēji sitas logā" — *Kalnozols*
* 1967 — "Cīruļi atlaižas pirmie" — *Kristaps*
* 1968 — "Vairogs un zobens" — *izmeklētājs*
* 1968 — "Bez tiesībām būt sev"
* 1969 — "Desmit ziemas vienā vasarā" — *iluzionists*
* 1971 — "Mēs četratā" — *vectēvs*
* 1971 — "Komiteja deviņpadsmit" — *Viners*
* 1971 — "Nāves ēnā" — *vecais Dalda*
* 1979 — "Trīs minūšu lidojums" — *skolotājs*
* 1981 — "Ilgais ceļš kāpās" — *Riharda tēvs*
* 1981 — "Laikmetu griežos" — *Mārcis*
* 1985 — "Sprīdītis" — *Vecais vīriņš*
* 1986 — "Es gribu tavu foto" — *Alfrēds*

## Atsauces

## Ārējās saites
* Profils portālā Kino Muzejs
Marja Leščiņska

**Marja Leščiņska** (, ; dzimusi , mirusi ) bija Leščiņsku dinastijas Francijas karaliene no 1725. gada līdz savai nāvei. Polijas karaļa Staņislava Leščiņska meita. Luija XV sieva. Visilgāk tronī valdījusī Francijas karaliene.

Kaut arī Marja Leščiņska iespējamo līgavu sarakstā bija ar 99. kārtas numuru, viņa tika izraudzīta politiskās nenozīmības dēļ, lai Francijas Karaliste laulību dēļ nebūtu jāiesaistās kādās politiskajās koalīcijās. Laulības notika, kad līgavainim bija 15, bet līgavai — 22 gadi. Marja Leščiņska maz iesaistījās galma politikā. Sākot ar trīsdesmitajiem gadiem daudz lielāka ietekme uz politiku bija karaļa favorītēm. Kā pazīstamākā no tām minama marķīze de Pompadūra.

## Ārējās saites
Ujazda

**Ujazda** (), nosaukuma vāciskais variants — **Ujesta** (), ir pilsēta Polijas dienvidos, Opoles vojevodistē pie Glivices kanāla. Kopš 2006. gada pilsēta un tās gmina ir bilinguāla — oficiāls statuss ir arī vācu valodai.

18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, tā tika piešķirta Polijai.
Žaks Makdonalds

**Etjēns Žaks Žozefs Aleksandrs Makdonalds** (; dzimis , miris ) bija franču maršals Napoleona laikā.

Dzimis Sedānā, skotu izcelsmes ģimenē. 1785. gadā iestājās armijas dienestā. 1789. gadā vienīgais no savas daļas pieslējās Franču revolūcijai. Kļuva par ģenerāļa Šarla Dimurjē adjutantu. No 1793. gada - pulkvedis. No 1797. gada - ģenerālis. 1799. gadā komandēja franču spēkus Trebijas kaujā pret krievu un austriešu spēkiem Aleksandra Suvorova vadībā un cieta sakāvi. 1809. gada 5. - 6. jūlijā Vagramas kaujā Makdonalds komandēja korpusu un deva ieguldījumu franču uzvarā. 1812. gada kara laikā komandēja Napoleona armijas kreiso spārnu, kas darbojās arī Latvijas teritorijā. Kara laikā Makdonalda štābs atradās Kalkūnos. 1813. gada 26. augustā Makdonalds kā komandieris cieta smagu sakāvi Kacbahas kaujā pret prūšiem fon Blihera vadībā. 1813. gada 16. - 19. oktobrī piedalījās Leipcigas kaujā. Pēc restaurācijas kļuva par pēru. Miris 1840. gadā.

## Ārējās saites
Macdonald

***MacDonald***, ***Macdonald*** un ***McDonald*** ir skotu un īru izcelsmes uzvārdi. Skotu gēlu un īru valodās tie ir tēvvārdi, atsaucoties uz priekšteci vārdā Donalds.

*Macdonald* var būt:

* Makdonalda — uzvārds sieviešu dzimtē;
* Makdonalds — uzvārds vīriešu dzimtē.
Zavadzke

**Zavadzke** (), vēsturiski arī **Zavadzki** (), ir pilsēta Polijas dienvidos, Opoles vojevodistē.

18. gadsimtā Austrijas mantojuma kara rezultātā apdzīvotā vieta iekļāvās Prūsijā. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.
Sapinušies

**"Sapinušies"** () ir 2010. gada amerikāņu datoranimācijas 3-D kinokomēdija, kas tika veidota *[[Walt Disney Animation Studios]]* studijā un daļēji balstīta uz brāļu Grimmu pasaku "Salātlapiņa" (tāds arī bija sākotnēji iecerētais filmas nosaukums). Filmas galvenā varone ir princese Salātlapiņa. Tēlus angļu valodā ierunājuši Mendija Mūra, Zaharijs Levi un Donna Mērfija, bet latviešu valodā dublējuši Zane Dombrovska, Artis Robežnieks, Katrīne Pasternaka-Kalniņa, Jānis Kirmuška, Uldis Dumpis, Pēteris Liepiņš un Juris Kalniņš. Šī ir 50. animētā filma *Walt Disney Animated Classics* sērijā. Filmas pirmizrāde notika  pēc sešus gadus ilga producēšanas darba, kas izmaksājis 260 miljonus ASV dolāru.

## Atsauces

## Ārējās saites
*
Videnieks

**Videnieks** ir latviešu uzvārds. Cilvēki ar šādu uzvārdu:

* Alfrēds Videnieks (1908—2002) — latviešu teātra un kino aktieris;
* Pēteris Videnieks (dzimis 1940. gadā) — latviešu inženieris un politiķis.

## Skatīt arī
* Videnieki
Straka

**Straka** ( — 'žagata'; sieviešu dzimtē Strakova (*Straková*)) ir čehu cilmes uzvārds. Cilvēki ar šo uzvārdu:
* Josefs Straka (*Josef Straka*; 1978) — čehu hokejists;
* Martins Straka (*Martin Straka*; 1972) — čehu hokejists.
Riks Dipjetro

**Riks Dipjetro** (*Rick DiPietro, Jr.*; dzimis ) ir bijušais amerikāņu hokejists, spēlēja vārtsarga pozīcijā. Dipjetro visu savu karjeru ir aizvadījis Ņujorkas "Islanders"

2000. gada NHL draftā viņu Ņujorkas "Islanders" izraudzījās ar kopējo pirmo kārtas numuru. Viņš bija ceturtais amerikānis, kas ticis izvēlēts ar pirmo kārtas numuru. Piedalījies 2008. gada NHL Visu zvaigžņu spēlē, kurai sākotnēji tika pieteikts kā rezerves vārtsargs, taču Martina Brodēra nespēlēšanas dēļ R. Dipjetro bija savas komandas pamatvārtsargs. Kopumā NHL aizvadījis vairāk nekā 300 spēles, no kurām 129 spēlēs guvis uzvaru "Islanders" sastāvā.

ASV izlases sastāvā spēlēja 2006. gada olimpiskajās spēlēs un 2005. gada Pasaules čempionātā.

## Ārējās saites
Krabjēdājroņu cilts

**Krabjēdājroņu cilts** (*Lobodontini*) ir viena no roņu dzimtas (*Phocidae*) ciltīm. Tā apvieno 4 ģintis, kurās katrā ir tikai viena suga. Krabjēdājronis (*Lobodon carcinophagus*) ir visbiežāk sastopamais ronis pasaulē, bet jūras leopards (*Hydrurga leptonyx*) ir vienīgais roņu dzimtā, kas pamatā pārtiek no zīdītāju gaļas.

Visas krabjēdājroņu sugas mājo Antarktīdas tuvumā. Vedela ronim (*Leptonychotes weddellii*) patīk malasledus, bet pārējās sugas pamatā uzturas ap un uz ledus jūrā.

## Īpašības
thumb|left|180px|Krabjēdājroņu zobi
Pastāv viedoklis, ka krabjēdājroņu cilts miocēna beigās vai pliocēna sākumā ir atdalījusies no jūrasziloņiem (*Mirounga*) laikā, kad tie ir pārvietojušies uz dienvidiem, pametot Atlantijas okeānu un sākot dzīvot Dienvidu okeānā. Visām cilts sugām piemīt īpaša zobu forma ar izcilņiem un asām šķautnēm, kas piemērota ūdens filtrācijai, uzķerot mazākus jūras dzīvniekus. Zinātniskais vārds *Lobodontini* latviski nozīmē *zobi ar izciļņiem*. Tādējādi šīs sugas ieņem noteiktu, specializētu nišu plēsēju kārtā. Tie ir vienīgie roņi, kas pamatā barojas ar Antarktikas kriliem (*Euphausia superba*). Toties jūras leopards ir vienīgais ronis, kas medī citus roņus un pingvīnus, turklāt saglabājot spēju filtrēt ūdeni un baroties ar kriliem.

## Izplatība
Krabjēdājroņu cilts sugas ir visbiežāk sastopamie roņi. Pasaulē dzīvo vairāk kā 30 miljoni šīs cilts roņu, kas sastāda vismaz 50% no visiem pasaules roņiem. Dabas pētnieki to skaidro ar Dienvidu okeāna bagātīgajiem krilu resursiem. Kā arī tās var būt netiešas sekas intensīvajām vaļu medībām 19. un 20. gadsimtā, kas palielināja krilu pieaugumu okeānā.

## Sistemātika
***Krabjēdājroņu cilts** (*Lobodontini*)
** Jūras leopardi (*Hydrurga*)
*** Jūras leopards (*Hydrurga leptonyx*)
** Krabjēdājroņi (*Lobodon*)
*** Krabjēdājronis (*Lobodon carcinophagus*)
** Rosa roņi (*Ommatophoca*)
*** Rosa ronis (*Ommatophoca rossi*)
** Vedela roņi (*Leptonychotes*)
*** Vedela ronis (*Leptonychotes weddellii*)

## Galerija

Image:Hydrurga leptonyx edit1.jpg|Jūras leopards (*Hydrurga leptonyx*)
Image:Krabbenfresser.jpg|Krabjēdājronis (*Lobodon carcinophaga*)
Image:Ross-seal.jpg|Rosa ronis (*Ommatophoca rossii*)
Image:Weddell seal.jpg|Vedela ronis (*Leptonychotes weddellii*)


## Atsauces

## Ārējās saites
* Historical biogeography and phylogeny of monachine seals (Pinnipedia: Phocidae) based on mitochondrial and nuclear DNA data
* Encyclopedia of Marine Mammals
Janko Tipsarevičs

**Janko Tipsarevičs** (, *Janko Tipsarević*; dzimis ) ir bijušais serbu tenisists. Profesionāļa karjeru uzsāka 2002. gadā. To beidza 2019. gada augustā. J. Tipsareviča labākais sasniegums ATP tūres vienspēļu rangā bija  sasniegtā 8. vieta, dubultspēlēs — 46. vieta (). Serbs kļuva par 117. spēlētāju, kas iekļuvis ranga pirmajā desmitniekā. Viņa treneris bija Dirks Hordofs (*Dirk Hordorff*).

Karjerā J. Tipsarevičs ir uzvarējis četros ATP vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņš sasniedza 2011. gada ASV atklātajā čempionātā, kurā sasniedza ceturtdaļfinālu. 2001. gadā guva uzvaru Austrālijas atklātā čempionāta junioru sacensībās.

## Vietas Grand Slam turnīros

|}

## Atsauces

## Ārējās saites

*
Moriss Denī

**Moriss Denī** (; dzimis , miris ) bija franču gleznotājs un rakstnieks, simbolisma pārstāvis un viens no ievērojamākajiem nabistiem. Denī darbiem ir raksturīgas blāvas krāsas, vienkāršas figūras un vieglas līnijas. Viņa mākslas teorētiskajiem priekšstatiem, gleznošanas manierei bija liela loma tālāko mākslas virzienu — kubisma, fovisma un abstrakcionisma izveidošanā.

## Galerija

Soir de septembre-Maurice Denis-IMG 8192.JPG|Septembra vakars (1891)
'Martha and Mary' by Maurice Denis, 1896, Hermitage.JPG|Marta un Marija (1896)
1901 Denis Frühstück anagoria.JPG|Brokastis (1901)
Maurice Denis - Wave - Google Art Project.jpg|Vilnis (1916)
'Boxing' by Maurice Denis, 1918.jpg|Bokss (1918)
Maurice Denis - Le balcon - Kurpfälzisches Museum.jpg|Uz balkona (1913)


## Ārējās saites

* Morisa Denī muzeja mājaslapa
Denī

**Denī** () var būt:

* Klēra Denī (*Claire Denis*; 1946) ― franču kinorežisore un scenāriste;
* Moriss Denī (*Maurice Denis*; 1870—1943) ― franču gleznotājs un rakstnieks.
Dešons Batlers

**Dešons Batlers** (; dzimis ) ir bijušais amerikāņu basketbolists, spēlēja vieglā uzbrucēja pozīcijā. Pašlaik (2025) ir NBA kluba Bostonas "Celtics" galvenā trenera asistents.

Aizvadījis veiksmīgu universitāšu basketbola karjeru. NCAA pārstāvēja Rietumvirdžīnijas universitātes komandu "Mountaineers". Tās sastāvā 2010. gada sezonā sasniedza *Final Four* turnīru.

Viņu 2010. gada NBA draftā izraudzījās Maiami "Heat" vienība otrajā kārtā ar kopējo 42. kārtas numuru. Vēlāk viņš guva savainojumu un tika nosūtīts uz D-līgu. 2011. gada martā D. Batlers pievienojās Sanantonio "Spurs", taču līdz šim NBA nav aizvadījis nevienu spēli. 2011. gada novembrī uz pārbaudes laiku (ar iespēju pēc tam parakstīt līgumu līdz NBA lokauta beigām) vienojās par sadarbību ar LBL klubu Rīgas VEF. Taču VEF sastāva viņš neaizvadīja nevienu spēli, 2011. gada decembrī viņš parakstīja līgumu ar D-līgas komandu Ostinas "Toros".

2024. gada jūlijā Batlers pievienojās Bostonas "Celtics" komandai kā galvenā trenera Džo Mazullas asistents.

ASV studentu izlases sastāvā izcīnījis bronzas medaļu 2009. gada Universiādē.

## Atsauces

## Ārējās saites
* NBA profils
Jānis Daiders

**Jānis Daiders** (dzimis ) ir latviešu motokrosa braucējs. Pasaules čempionātos motokrosā blakusvāģu klasē startē kopā ar brāli Lauri Daideru. J. Daiders ir braucējs. Kopš 2007. gada sezonas abi brāļi katru sezonu ierindojušies blakusvāģu motokrosa Pasaules čempionāta pirmajā desmitniekā. 2011. gada sezonā tika ieņemta 2. vieta. Pašlaik viņi brauc ar *Zabel-VMC*.

## Rezultāti
;Pasaules čempionāts blakusvāģu motokrosā
* 2005 — 24. vieta
* 2006 — 12. vieta
* 2007 — 10. vieta
* 2008 — 8. vieta
* 2009 — 3. vieta
* 2010 — 8. vieta
* 2011 — 2. vieta

## Atsauces

## Ārējās saites
* Oficiālā mājaslapa
Andis Neikšāns

**Andis Neikšāns** (dzimis ) ir latviešu autosportists. Startē "LMT rallija komandas" sastāvā.

Viņš kļuva par pirmo sportistu Latvijas vēsturē, kas oficiāli pieteicies PWRC čempionātam. 2009. gada sezonā kopā ar Pēteri Dzirkalu piedalījās Norvēģijas, Kipras, Portugāles, Itālijas un Grieķijas rallijos, kopvērtējumā ieņemot 8. vietu. Vairākkārt kopā ar P. Dzirkalu izcīnījis uzvaras Latvijas čempionātā., kā arī izcīnījis dažāda kaluma medaļas citās Latvijas un Baltijas mēroga sacensībās. 2011. gadā startējis WRC čempionāta N4 klasē.

## Atsauces

## Ārējās saites
* LMT rallija komanda
Pols Arizins

**Pols Arizins** (; dzimis , miris ) bija amerikāņu basketbolists. Visu NBA karjeru aizvadījis Filadelfijas "Warriors" vienības sastāvā.

NBA karjeras laikā 1956. gadā kļuva par NBA čempionu, desmit reizes piedalījās NBA Visu zvaigžņu spēlē, 1952. gadā tika atzīts par tās vērtīgāko spēlētāju (MVP), trīs reizes tika iekļauts līgas simboliskajā pirmajā izlasē un vēl vienu reizi — otrajā. 1978. gadā tika uzņemts Basketbola slavas zālē, 1996. gadā tika nosaukts par vienu no 50 izcilākajiem NBA spēlētājiem visā līgas vēsturē.

## Statistika NBA

### Regulārā sezona

### Izslēgšanas spēles

## Ārējās saites
Rimini

**Rimini** (, izrunā: ) ir pilsēta Emīlijas-Romanjas reģionā Itālijā. Tā atrodas valsts centrālajā daļā Adrijas jūras krastā, netālu no Sanmarīno. Tā ir viena no slavenākajām piejūras kūrortpilsētām Eiropā. Rimini ir ievērojama arī kā slavenā kinorežisora Federiko Fellīni dzimtā pilsēta.

Senās Romas laikā pilsēta bija zināma kā **Arīmina** (). Par pilsētas dibināšanas gadu uzskata 268. gadu p.m.ē., lai gan jau pirms romiešiem tur jau bija etrusku apmetne.

## Atsauces

## Ārējās saites
Krievijas rublis

**Krievijas rublis** () ir Krievijas Federācijas nacionālā valūta. Krievijas rubļi tiek plaši izmantoti arī Abhāzijā, Dienvidosetijā, kā arī Krievijas okupētajās Ukrainas teritorijās. Agrāk rubļi bija arī Krievijas Impērijas un Padomju Savienības valūta. Lai gan nav oficiāla simbola, kas apzīmētu Krievijas rubļus, parasti tos apzīmē šādi: *руб. / р.* Rubļa ISO 4217 kods ir **RUB**; iepriekšējais kods **RUR** attiecas uz valūtu, kas tika izmantota pirms 1998. gada, kad notika valūtas denominācija (1 RUB = 1000 RUR).

## Krievijas rubļa apmaiņas kurss

## Skatīt arī
* Rublis
* Padomju rublis
* Baltkrievijas rublis
* Piedņestras rublis

## Ārējās saites
Daiders

**Daiders** (sieviešu dzimtē **Daidere**) ir latviešu cilmes uzvārds. Cilvēki ar šo uzvārdu:
* Jānis Daiders (1986) — latviešu motokrosa braucējs;
* Lauris Daiders (1984) — latviešu motokrosa braucējs.
The Hunter

***The Hunter*** ir amerikāņu smagā metāla grupas *[[Mastodon]]* piektais studijas albums. Tas ir grupas otrais albums, kas netika veidots kā konceptuāls albums. Albums, salīdzinājumā ar *Mastodon* iepriekšējajiem albumiem, sastāv no īsākiem skaņdarbiem, tam arī nav raksturīgas izvērstas instrumentācijas. Izdošanas nedēļā albums *[[Billboard 200]]* topā sasniedza 10. vietu, kas ir grupas labākais sasniegums šajā topā.

## Skaņdarbu saraksts

## Atsauces
Tetrahidrokanabinols

thumb|250px|Tetrahidrokanabinola struktūrformula
**Tetrahidrokanabinols** (zināms arī kā **THC** un **delta-9-tetrahidrokanabinols**) ir galvenā kaņepju augu psihoaktīvā viela. Tas pirmoreiz tika ekstraktēts tīrā veidā 1964. gadā. Aukstumā THC ir stiklaini cieta viela, bet sasilis tas kļūst viskozs un lipīgs.

## Apraksts

THC ir farmācijā pazīstams kā dronabinols. Dronabinols (starptautiskais nefarmaceitiskais nosaukums), kas tiek pārdots zem tirdzniecības markām *Marinol* un *Syndros*, ir vispārējs nosaukums molekulai (−)-trans-Δ9-tetrahidrokanabinols (THC) farmaceitiskajā kontekstā. To izmanto kā apetītes stimulētāju, pretvemšanas līdzekli un līdzekli pret miega apnoju, medicīnā piemēro nelabuma mazināšanai, ko izraisa ķīmijterapija, anorēksijai, saistītai ar HIV/AIDS, un multiplās sklerozes simptomiem, tostarp neiropātiskām sāpēm un spazmatiskumu. Tas darbojas kā kanabinoīdu CB1 un CB2 receptoru daļējs agonists.

THC var lietot perorāli, ieelpoti vai transdermāli. Biopieejamība un iedarbības sākums atšķiras atkarībā no ievadīšanas veida. THC aktīvi metabolizējas aknās līdz aktīviem un neaktīviem metabolītiem, pēc tam izdalās ar izkārnījumiem un urīnu. Lai gan pārdozēšanas gadījumi cilvēkiem ir reti, THC var mijiedarboties ar citiem medikamentiem un tam ir sarežģīts farmakokinētiskais profils.  

Daži CBD produkti tiek ražoti no pilna spektra kaņepēm, kas satur zemu THC daudzumu, precīzāk, mazāk nekā 0,3%. Šādos gadījumos CBD platā spektra produkti un CBD izolāts ir izvēles variants tiem, kuri dod priekšroku izvairīties no THC.  

THC tiek klasificēts dažādi atbilstoši starptautiskajām un ASV tiesību normām, un tā medicīniskā izmantošana ir apstiprināta daudzās valstīs. Pētījumi apliecina tā efektivitāti spazmatismā, centrālajās sāpēs un dažos multiplās sklerozes simptomos, lai gan dati par tā pielietojumu citām neiroloģiskām saslimšanām ir ierobežoti, un ilgstoša augstu devu iedarbība var būt saistīta ar nenoteiktiem toksicitātes riskiem. 

## Blakusparādības
THC blakusparādības ietver acu apsārtumu, mutes sausumu, miegainību, īslaicīgu atmiņas pasliktināšanos, uzmanības koncentrēšanas grūtības, ataksiju, pastiprinātu apetīti, trauksmi, paranoju, psihozes (t.i., halucinācijas, maldus), motivācijas samazināšanos un laika uztveres palēnināšanos, kā arī citas.

Hroniska THC lietošana var izraisīt kanabinoīdu hiperemezes sindromu (CHS), stāvokli, kas raksturojas ar ciklisku nelabumu, vemšanu un vēdersāpēm, kas var saglabāties mēnešus vai gadus pēc lietošanas pārtraukšanas.

## Atsauces
Josefs Straka

**Josefs Straka** (; dzimis ) ir profesionāls čehu hokejists, spēlē centra uzbrucēja pozīcijā. Pašlaik (2013) pārstāv Čehijas Ekstralīgas klubu HK Homutova.

## Spēlētāja karjera
1996. gada NHL draftā viņu Kalgari "Flames" izraudzījās ar kopējo 122. kārtas numuru, taču karjeru uzsācis Čehijā 1995. gadā kluba *HC Litvinov* kluba sistēmā. 2000. gadā pārgāja uz *HC Plzen* klubu. 2004.—05. gada sezonā pārstāvēja četrus klubus — trīs Čehijas un vienu Austrijas, kas bija viņa pirmais klubs ārzemēs. 2006.—07. gada sezonu aizvadīja Raumas "Lukko" sastāvā.

2007.—08. gada sezonu Straka uzsāka Krievijas kluba Čerepovecas "Severstal" sastāvā, tā rindās aizvadot nākamās piecas sezonas. 2012. gada vasarā Straka pievienojās Jekaterinburgas "Avtomobilist" rindām, taču sezonu noslēdza jau SM līgas vienībā Raumas "Lukko".

## Ārējās saites
Atropīns

thumb|250px|Antropīna struktūrformula
**Atropīns** (C17H23NO3) ir dabīgs tropāna grupas alkaloīds, kas tiek iegūts no beladonnas, dzeloņainā velnābola, mandragoras un vairākiem citiem nakteņu dzimtas augiem. Atropīns tiek klasificēts kā antiholīnerģiska viela, tam ir vairāki nozīmīgi medicīniski pielietojumi. Atropīnu lieto kā pretindi pēc saindēšanās ar fosfororganiskiem savienojumiem, to lieto oftalmoloģijā (lai paplašinātu acu zīlītes) un injicē bradikardijas gadījumā (lai paātrinātu sirdsdarbību).

Atropīns ir iekļauts Pasaules Veselības organizācijas pamatmedikamentu sarakstā.

## Atsauces
Baltinavas novada ģerbonis

**Baltinavas novada ģerbonis** tika izveidots 2011. gadā novada simbolikas konkursa rezultātā. Ģerbonis apstiprināts Valsts Heraldikas komisijā 2011. gada augustā un 2011. gada 17. oktobrī Kultūras ministrija ir reģistrējusi Baltinavas novada ģerboni LR Ģerboņu reģistrā.

2011. gada 25. oktobrī apstiprināto ģerboni Baltinavas novada domes priekšsēdētājai Lidijai Siliņai svinīgajā pasākumā Rīgas pilī pasniedza Valsts prezidents Andris Bērziņš.

2022. gadā ģerbonis pieņemts kā Baltinavas pagasta ģerbonis ar izmainītu vairoga formu.

## Heraldiskais apraksts
Skaldīts ar zilu un zeltu; uz skaldījuma pāļa virzienā trīs melni vairodziņi (melnā laukā zelta pakavs ar galiem uz augšu).

* Zilā krāsa ir Latgales reģionam raksturīga krāsa, kas izmantota gan Latgales ģerbonī, gan arī vairāku šī reģiona pilsētu, novadu un pagastu ģerboņos un tā simbolizē turību, garīgo izaugsmi, mīlestību un godprātību, veiksmi, veselību, optimismu.
* Zelta krāsa un pakavu figūras ņemtas no Abrenes pilsētas ģerboņa, kuras apriņķa sastāvā kādreiz ietilpa Baltinava un tie simbolizē laikmetu saikni: pagātni, tagadni un nākotni.
* Vairoga laukuma dalījums kopā ar vairodziņu izvietojumu atspoguļo arī Baltinavas novada pierobežas atrašanās vietu.

Novada ģerboņa autors ir Daugavpils pilsētas domes Attīstības departamenta eksperts projektu jautājumos Artjoms Mahļins.

## Atsauces
Džuliana Hafa

**Džuliana Hafa** (; dzimusi ) ir amerikāņu dejotāja, kantridziedātaja un aktrise.

Viņa vislabāk pazīstama kā divkārtēja ABC šova "Dejo ar zvaigzni" (*Dancing with the Stars*) uzvarētāja. 4. sezonā uzvaru guva ar amerikāņu šorttrekistu Apolo Ono un 5. sezonā — brazīliešu autosportistu Elju Kastrunevesu. Vēl piedalījusies 6., 7. un 8. sezonu šovos, taču tajos netika gūti panākumi. ABC šovs *20/20* viņu nosauca par vienu no pasaulē labākajām dejotājām. 2007. gada decembrī parakstījusi līgumu ar *Universal Music Group Nashville* ierakstu kompāniju, 2008. gada maijā izdevusi debijas albumu *Julianne Hough*, kas ASV kantrimūzikas topā ierindojies pirmajā vietā. Filmējusies tādās filmās kā *[[Footloose]]* un "Mūžīgi roks" (*Rock of Ages*).

## Atsauces

## Ārējās saites
Gabriela Gifordsa

**Gabriela Dī "Gebija" Gifordsa** (; dzimusi ) ir ASV politiķe un uzņēmēja. Viņa pašlaik ir ASV Pārstāvju palātas locekle no Arizonas 8. apgabala, pārstāv Demokrātisko partiju. G. Gifordsa ir trešā sieviete no Arizonas, kas tikusi ievēlēta ASV Kongresā.

Gifordsa izglītību ieguva *Scripps College* un Kornela Universitātē (*Cornell University*).

Pirms darbības ASV Pārstāvju palātā viņa no 2001. līdz 2003. gadam bija Arizonas Pārstāvju palātas, un no 2003. līdz 2005. gadam bija Arizonas Senāta locekle.

 politiķe netālu no Tūsonas tika sašauta apšaudē pie lielveikala. Viņai bija cauršauta galvas brūce. Vēlāk tika paziņots, ka tas bija atentāta mēģinājums pret G. Gifordsu.

Gifordsa ir precējusies ar astronautu Marku Kelliju, viņiem ir divi bērni.

## Atsauces

## Ārējās saites

*
Marlija Matlina

**Marlija Matlina** (; dzimusi ) ir amerikāņu aktrise, rakstniece un cilvēktiesību aktīviste.

Par lomu 1986. gada filmā "Dieva aizmirstie bērni" (*[[Children of a Lesser God]]*) viņa saņēma Amerikas Kinoakadēmijas balvu kā labākā aktrise. Tā bija viņas debija kino. Marlija ir nedzirdīga kopš 18 mēnešu vecuma. Viņa kļuva par pirmo un patlaban vienīgo nedzirdīgo aktrisi, kas saņēmusi šo balvu. Tāpat, balvas saņemšanas brīdī būdama 21 gadu veca, M. Matlina kļuva par jaunāko labākās aktrises balvas ieguvēju. Tāpat par lomu šajā filmā viņa saņēma Zelta globusa balvu. Vēl karjeras laikā tikusi nominēta diviem Zelta globusiem, četrām ''Primetime Emmy'' balvām un Ekrāna aktieru ģildes balvai. 2009. gadā viņa saņēma zvaigzni Holivudas Slavas alejā.

2021. gadā piedalījusies komēdijdrāmā *[[CODA]]*, kas saņēma Kinoakadēmijas balvu kategorijā "Labākā filma".

## Atsauces

## Ārējās saites
Brāļi Koeni

**Džoels Deivids Koens** (; dzimis ) un **Ītans Džesijs Koens** (; dzimis ), profesionāli pazīstami kā **brāļi Koeni**, ir amerikāņu kinorežisori, producenti, scenāristi. Viņi ir strādājuši pie tādām filmām kā "Vienkārši asinis", "Fārgo", "Lielais Lebovskis", "O, brāl, kur tu esi?", "Kur sirmgalvjiem nav vietas", "Īstenā drošsirdība", "Stāsts par Levinu Deivisu".

Brāļi Koeni par savu darbu ir saņēmuši vairākas balvas, tai skaitā četras Amerikas Kinoakadēmijas balvas. Pirmā no tām tika iegūta 1996. gadā par labāko oriģinālscenāriju (filma "Fārgo"). Par filmu "Kur sirmgalvjiem nav vietas" (2007) tika iegūtas balvas "Labākais režisors", "Labākais adaptētais scenārijs", balva par labāko filmu (kā producentiem), kā arī Zelta globusa balva par labāko scenāriju.

2013. gadā par filmu "Stāsts par Levinu Deivisu" brāļi Koeni ieguva Kannu kinofestivāla balvu *Grand Prize of the Jury*.

## Filmogrāfija

## Ārējās saites
Patriks Sveizijs

**Patriks Veins Sveizijs** (; dzimis , miris ) bija amerikāņu aktieris, dejotājs, dziedātājs un dziesmu autors.

Viņš ir pazīstams ar lomām tādās filmās kā *[[The Outsiders]]*, "Spoks" (*Ghost*), "Netīrās dejas" (*Dirty Dancing*), "Donijs Darko", "Lūzuma punkts". 1991. gadā žurnāls *People* viņu nosauca par seksīgāko dzīvo cilvēku. Patrika Sveizija aktiera karjera ilga vairāk nekā 30 gadus. Aktieris trīs reizes nominēts Zelta globusa balvai. 1997. gadā viņam piešķirta zvaigzne Holivudas Slavas alejā.

2008. gadā aktierim diagnosticēja aizkuņģa dziedzera vēzi. Patriks Sveizijs nomira 2009. gada septembrī.

## Atsauces

## Ārējās saites
Teobromīns

**Teobromīns** (C7H8N4O2) ir rūgts alkaloīds, kas tiek iegūts no kakaokoka. Tas pārsvarā ir sastopams šokolādē un citos pārtikas produktos, tējas auga lapās un kolas riekstā. Teobromīns pirmoreiz tika atklāts 1841. gadā.

## Psihotropās īpašības
Teobromīnam ir viegli stimulējoša iedarbība, kas līdzīga kofeīna iedarbībai, bet ir vājāka un atstāj mazāku ietekmi uz centrālo nervu sistēmu. Neskatoties uz to, teobromīns mēdz stimulēt sirdi daudz vairāk nekā kofeīns. Teobromīns arī izraisa mazāku atkarību nekā kofeīns, tomēr bieži tiek asociēts ar šokolādes atkarības izveidošanos.

### Pārdozēšana
Teobromīns cilvēkiem ir maztoksisks, to ir grūti pārdozēt, tomēr tas iespējams, ja viela tiek lietota hroniski vai ļoti lielos daudzumos akūti. Teobromīna pārdozēšana biežāk var būt vecāka gadagājuma cilvēkiem.

Teobromīns ir ļoti toksisks vairākiem dzīvniekiem, tostarp suņiem un kaķiem, jo tiem teobromīna metabolisms notiek lēnāk nekā cilvēkam. Nelielam sunim var iestāties teobromīna pārdozēšanas pazīmes pat no 50 gramiem šokolādes. Kaķi teobromīnu saturošus produktus parasti neēd, jo nav spējīgi sajust saldo garšu. Teobromīna pārdozēšana mājdzīvniekiem ļoti bieži var beigties letāli, lielākoties no tās mirst suņi.

Teobromīna pārdozēšanas pazīmes ir nelabums, vemšana, caureja, pastiprināta urinēšana un slāpes; īpaši smagos gadījumos (galvenokārt saindējoties mājdzīvniekiem) var būt arī sirds aritmija, epilepsijas lēkmes, iekšējā asiņošana, sirdstrieka un arī nāve.

Teobromīna letālā deva (LD50) žurkām ir 1265 mg/kg, cilvēkam — ~1000 mg/kg, suņiem — 300 mg/kg, kaķiem — 200 mg/kg.

## Atsauces
Ansis Saliņš

thumb|Ansis Saliņš 2010. gadā
**Ansis Saliņš** (dzimis ) ir latviešu lauksaimnieks un politiķis, 10. Saeimas deputāts.

Vada zemnieku saimniecību "Iesalnieki—1". Saeimā Saliņu tika ievēlēts 2010. gadā no partijas Vienotība saraksta Zemgalē. Darbojies Cilvēktiesību un sabiedrisko lietu komisijā, Pilsonības likuma izpildes komisijā. Iesaistījies arī lauksaimniecības problēmu risināšanā. 
Bijis Pļaviņu novada domes deputāts, darbojies finanšu komitejā kā arī zemes un sociālo lietu komisijā.
Ieguvis lauksaimniecības inženierzinātņu doktora grādu mašīnzinātnē 2014. gadā. 
Ģimenē audzina četrus bērnus.